Η εκτίμηση της ευκαμψίας των κάτω άκρων και του κορμού απροπόνητων αγοριών και κοριτσιών προεφηβικής ηλικίας
Creators: name: Μητράκου, Πασχαλίνα Αριστείδη
Publisher: name: Aristotle University of Thessaloniki
Year: 2019
Subjects: Ευκαμψία
Προέφηβοι
Ευκαμψιόμετρο, γωνιόμετρο
Flexibility
Preadolescence
Flexometer, goniometer

description: Η ευκαμψία σχετίζεται άμεσα με την υγεία, την ποιότητα ζωής, τη βελτίωση της απόδοσης και τη μείωση κινδύνου εμφάνισης τραυματισμού. Η βιβλιογραφία εμφανίζει ελλείψεις όσον αφορά στις διαφορές μεταξύ των δύο φύλων, ενώ αρκετές μελέτες κάνουν αναφορά στην υπερίσχυση του γυναικείου φύλου στην ευκαμψία ορισμένων αρθρώσεων. Επίσης, οι περισσότερες έρευνες χρησιμοποίησαν τη μέθοδο “sit and reach” για την αξιολόγηση της ευκαμψίας, η εγκυρότητα της οποίας έχει αμφισβητηθεί. Σκοπός της παρούσας έρευνας ήταν να συγκρίνει την ευκαμψία των κάτω άκρων και του κορμού σε αγόρια και κορίτσια προεφηβικής ηλικίας, καθώς και την επίδραση των οργάνων μέτρησης. Πενήντα υγιείς μαθητές και μαθήτριες (25 αγόρια και 25 κορίτσια) ηλικίας 9,6 ± 1,5 ετών, οι οποίοι δεν ασχολούνταν συστηματικά με κάποιο άθλημα, συμμετείχαν στην παρούσα μελέτη. Αρχικά, πραγματοποιήθηκε η μέτρηση της κάμψης του κορμού με το ευκαμψιόμετρο (sit and reach) και ακολούθησαν οι μετρήσεις με το γωνιόμετρο (myrin) οι οποίες περιλάμβαναν την κάμψη κορμού, κάμψη και έκταση ισχίου, κάμψη γόνατος και την κάμψη ποδοκνημικής. Τα αποτελέσματα του Mann-Whitney U-test έδειξαν ότι τα κορίτσια έχουν καλύτερη ευκαμψία από τα αγόρια αλλά όχι σε όλες τις αρθρώσεις του σώματος, ενώ υπολογίστηκαν οι συντελεστές συσχέτισης Spearman (ρ) ανάμεσα στα αποτελέσματα των δυο οργάνων μέτρησης. Το ευκαμψιόμετρο φαίνεται να είναι σχετικά αξιόπιστο όργανο μέτρησης ευκαμψίας, ωστόσο το γωνιόμετρο myrin απομονώνει την άρθρωση, οπότε το τελικό αποτέλεσμα οφείλεται αποκλειστικά στο μήκος των εκτεινόντων του ισχίου, γι’ αυτό και θεωρείται “μέτρηση αναφοράς”
description: Flexibility is directly related to health, quality of life, improved performance and reduced risk of injury. There is a gap in the literature regarding gender differences, while several studies refer to the predominance of female sex in the flexibility of certain joints. Moreover, most of the known studies have used the “sit and reach” method for assessing flexibility, although the validity of this method has been questioned. The purpose of this study was to compare the flexibility of lower limbs and lumbar in preadolescent boys and girls and the effect of measuring instruments. Fifty healthy non-athletes students (25 boys and 25 girls) aged 9.6 ± 1.5 years participated in this study. Firstly, lumbar flexibility was measured with the flexometer (sit and reach), followed by the goniometer (myrin) measurements which included lumbar flexion, hip flexion and extension, knee flexion and ankle flexion. The results of the Mann-Whitney U-test showed that girls have better flexibility compared to boys but not in every measured joint. Finally, Spearman’s correlation coefficients (ρ) were calculated for the results of the two measuring instruments. The flexometer appears to be a relatively reliable for the assessment of flexibility, but the myrin goniometer isolates the joint, so the results are solely due to the length of the hip extensors, and this is the reason why it is considered a "reference measurement"